樂府

樂府本身係指古代中國管理音樂嘅官府，起源喺秦朝。而家通常用嚟指樂府詩，係舊體詩詩體嘅一種，同古體詩、近體詩構成古典詩歌入面嘅三大類。

喺漢朝，漢惠帝設「樂府令」，漢武帝擴大「樂府署」嘅規模，掌管俗樂，收集民間嘅歌辭入樂。由於呢個官署係採集趙國、秦國、楚國各地嘅，後人就用「樂府」或者「樂府詩」作為民歌嘅代稱。